Street art na Aruba

Street art na Aruba ta referi principalmente na un concentracion di mural, obra trompe-l’oeil, y obhetonan di arte tridimensional ubica na San Nicolas. E ciudad tin mas di cincuenta obra di arte urbano y graffiti, crea door di artistanan local y internacional. Desde fin di añanan 2010, San Nicolas ta wordo reconoci como centro principal pa street art na Aruba.

Na 2019, varios medio di comunicacion internacional a yama San Nicolas e capital di street art di Caribe.

 Contexto historico 
San Nicolas, e di dos ciudad mas grandi na Aruba, a desaroya den un ciudad industrial, di clase trahador den e prome mita di siglo binti. E establecemento di refineria Lago na final di añanan 1920 a transforma e ciudad den un polo economico importante, atrayendo trahadornan migrante for di otro regionnan di Caribe y Latino America. E fluhonan di migracion aki a contribui na e caracter multicultural di San Nicolas, manera refleha den su idioma, musica, cultura di cuminda y celebracionnan di Carnaval.

Ademas di facilidadnan esencial pa su residentenan, San Nicolas tabata conoci pa su bida nocturno vibrante, parcialmente pa sirbi e marineronan cu tabata yega regularmente riba tankeronan di zeta. Sinembargo, despues di e cierre di e refineria na 2012, e centro urbano a experimenta un periodo di deterioro: hopi tienda a cera, edificio a keda bandona, y espacionan publico a perde vitalidad.

 Redesaroyo urbano 
Como parti di un proceso di redesaroyo urbano, desde memey di decada 2010 e enfoke pa San Nicolas a cambia pa funcionnan cultural y creativo. Den colaboracion cu gobierno di Aruba y varios instituto cultural, edificionan historico y monumental a wordo restaura y redestina, incluyendo Nicolaas Store, Uncle Louis Store, y compleho di toren di awa.

Un elemento central di e strategia pa revitalisacion aki tabata e uzo di street art como instrumento pa reactiva e espacio publico. Artistanan internacional y local a wordo invita pa crea muralnan riba e fachada di edificionan bandona y otro infrastructura urbano den centro di ciudad. E iniciativa aki a transforma gradualmente San Nicolas den un museo na aire liber y un punto di atraccion cultural.

Segun Aruba su Ruimtelijke Ontwikkelingsplan (ROP, 2019), San Nicolas ta proyecta pa sigui desaroya como un ciudad cultural y creativo. E enfasis ta riba reuzo di herencia arkitectonico existente, fortalecemento di espacio publico, y estimulo di actividadnan cultural en conexion cu turismo y desaroyo di e comunidad local.

 Aruba Art Fair 
Aruba Art Fair, un evento anual di arte y cultura cu ta wordo teni na San Nicolas for di mita di añanan 2010, ta hunga un rol central den e desaroyo di street art na e ciudad. E proyecto di mural a wordo inicia pa e artista Oscar (Tito) Bolivar, kende a haya inspiracion den proyectonan di street art na Bogota y otro ciudadnan.Spectacular street art in Aruba – San Nicolas

Anualmente durante e feria di arte, obranan nobo ta wordo añadi na e paisahe urbano di San Nicolas. Mienstras e prome edicion na 2015 a presenta 12 obra den forma uni-, bi- y tridimensional, e cantidad di obra di mural a alcansa mas di 50 na 2020. Seccionnan di e muraya largo cu ta separa e centro di ciudad for di e sitio di e refineria anterior y e haf, tambe a wordo utilisa como un lona pa pinturanan na gran escala. 

E evento ta contribui significativamente na e visibilidad internacional di San Nicolas como centro cultural y destinacion di street art.

Entre e artistanan di cua nan obra por wordo admira na San Nicolas ta encontra Bordalo II, Chemis, Fio Silva, Farid Rueda, Street Art Chilango, Bond Truluv, Dopie, Ives One, Mr. Dheo, Pariz, Isidora Paz López, Leon Keer, Odeith, y Francis Sling. E obranan ta explora temanan manera naturalesa, identidad, medio ambiente y cultura Caribense.

 Seleccion di obra na San Nicolas 
+imagen nomber aña artista localisa na:  125px Now you see me, now you boat 2017 Juandrés Vera (es) (Monterrey, 1990) Bargestraat 125px The Boss - Blue Iguana 2017 WD Wild Drawing (Bali) Bargestraat/Crijssenstraat 125px Infinity House of Cards 2016 Chemis (Dmitrij Proskin, Kazakstan) Caya Dick Cooper 125px Lionfish 2017 Dopie (Amsterdam, 1983) Caya Dick Cooper 125px Carnival Nymph (mosaico) 2016 Isidora Paz López ((Santiago, 1975) B. van der Veen Zeppenfeltstraat 125px Flamingos 2017 Richard Santana(Las Palmas de Gran Canaria, 1987) B. van der Veen Zeppenfeltstraat 125px Bailarina 2014 King San Lie Kwie B. van der Veen Zeppenfeltstraat 5 125px Harina Pan 2016 Leon Keer(Utrecht, 1980) B. van der Veen Zeppenfeltstraat 125px Busca bo mes 2016 Francis Sling(Corsou, 1979) B. van der Veen Zeppenfeltstraat 125px Miss Alice 2017 Odeith (fr)(Sergio Odeith, Damaia, 1976) Theaterstraat/B. van der Veen Zeppenfeltstraat 125px Bon Bini 2016 Bond Truluv(Jonas Ihlenfeldt, Göttingen, 1981) Stuyvesantstraat 125px Save the Turtles 2017 Ice One (Robert Solognier, Aruba) Stuyvesantstraat

 Link externo 
 San Nicolas, streetartcities.com
 Top 5 street art murals in Aruba, Streetart.today, 17 april 2019
  Aruba Art Fair website oficial

:Kategoria:Arte na Aruba